Claus Ogerman

Claus Ogerman (29. huhtikuuta 1930 – 8. maaliskuuta 2016) oli Grammy-palkittu saksalainen säveltäjä, sovittaja ja orkestroija, joka tunnetaan muun muassa Antônio Carlos Jobimin kanssa tehdystä yhteistyöstä.

Ogerman syntyi Racibórzissa nykyisen Puolan alueella ja aloitti uransa pianistina. Hän oli sovittajana tuottelias ja saavutti menestystä useiden musiikkilajien parissa.

Saksassa työnsä aloittanut Ogerman muutti vuonna 1959 Yhdysvaltoihin. Hän jatkoi uraansa yli 70-vuotiaaksi, ja 2000-luvulla hän sovitti muun muassa Diana Krallin albumin The Look of Love (2001).

Lähteet 
 Marc Myers: Claus Ogerman (1930-2016), JazzWax. 2017-10-17.
 Barbara J. Major: The Work of Claus Ogerman (biography, discography), 2014-2016.
 Klaus Ogermann, Internet Movie Database

Grammy-palkinnon saajat
Saksalaiset muusikot
Vuonna 1930 syntyneet
Vuonna 2016 kuolleet